Διάταξη του Γενικού Δικαστηρίου (τρίτο τμήμα) της 5ης Μαρτίου 2024 –YU κατά Επιτροπής
(Υπόθεση T‑529/23)
« Προσφυγή κατά παραλείψεως – Κρατικές ενισχύσεις – Καταγγελία – Άρθρο 1, στοιχείο ηʹ, του κανονισμού (ΕΕ) 2015/1589 – Έννοια του “ενδιαφερόμενου μέρους” – Έλλειψη ενεργητικής νομιμοποιήσεως – Προσφυγή ακυρώσεως – Πράξη μη δεκτική προσφυγής – Προσφυγή προδήλως απαράδεκτη – Αίτηση δικαστικής αρωγής »
1.      Ένδικη διαδικασία – Εισαγωγικό δικόγραφο – Τυπικά στοιχεία – Προσδιορισμός του αντικειμένου της διαφοράς – Συνοπτική έκθεση των προβαλλόμενων ισχυρισμών – Διατύπωση των αιτημάτων του προσφεύγοντος κατά τρόπο μη διφορούμενο
(Οργανισμός του Δικαστηρίου, άρθρα 21 και 53· Κανονισμός Διαδικασίας του Γενικού Δικαστηρίου, άρθρο 76)
(βλ. σκέψεις 11-13)
2.      Προσφυγή κατά παραλείψεως – Φυσικά ή νομικά πρόσωπα – Προϋποθέσεις παραδεκτού – Παράλειψη της Επιτροπής να αποφανθεί επί καταγγελίας σχετικής με ενίσχυση την οποία φέρεται να έχει χορηγήσει κράτος μέλος – Προσφυγή φυσικού προσώπου το οποίο δεν έχει την ιδιότητα του ενδιαφερομένου κατά την έννοια του άρθρου 108, παράγραφος 2, ΣΛΕΕ – Έλλειψη ενεργητικής νομιμοποιήσεως – Απαράδεκτο
(Άρθρα 108, 265 § 3 και 263 ΣΛΕΕ· κανονισμός 2015/1589 του Συμβουλίου, άρθρα 1, στοιχείο ηʹ, 15 § 1 και 24 § 2)
(βλ. σκέψεις 17-27)
3.      Προσφυγή ακυρώσεως – Πράξεις δεκτικές προσφυγής – Έννοια – Πράξεις παράγουσες δεσμευτικά έννομα αποτελέσματα – Εκτίμηση των εν λόγω αποτελεσμάτων με γνώμονα την ουσία της πράξεως – Επιστολές της Επιτροπής στις οποίες εξηγούνται οι λόγοι για τους οποίους δεν αναγνωρίστηκε στον προσφεύγοντα η ιδιότητα του ενδιαφερόμενου μέρους – Δεν περιλαμβάνονται
(Άρθρο 263 ΣΛΕΕ)
(βλ. σκέψεις 30-35)
Διατακτικό
Το Γενικό Δικαστήριο διατάσσει:
1)
Απορρίπτει την προσφυγή ως προδήλως απαράδεκτη.
2)
Απορρίπτει την αίτηση δικαστικής αρωγής.
3)
Η YU φέρει τα δικαστικά έξοδά της.